Este o taxă nouă, pentru că direcția banilor este deturnată de la compensarea salariaților, la buget Taxa de solidaritate socială pe fondul de salarii al companiilor, anunțată de ministrul finanțelor Ionuț Mișa, va crește costul angajatorului pentru un salariat cu aproape 100 de lei față de situația actuală, calcul realizat pentru un salariu net de 2.104 lei. Astfel, la acest exemplu de salariu, cheltuiala angajatorului crește cu 74 de lei după aplicarea taxei de 2% anunțată de ministrul finanțelor, arată o simulare făcută pentru Ziarul Financiar de KPMG, firmă de audit și consultanță fiscală.